Source: https://www.najpravo.sk/clanky/povinne-pojednavanie-pri-zastaveni-exekucie-je-minulostou.html
Timestamp: 2019-07-23 08:59:34+00:00

Document:
Povinné pojednávanie pri zastavení exekúcie je minulosťou | Články | Najprávo.sk - najlepší právny poradca
18.10. 2012, 23:25 | najpravo.sk
Národná rada dnes schválila pozmeňujúci návrh Ústavoprávneho výboru k novele zákona o advokácii, ktorým sa bude meniť a dopĺňať aj Exekučný poriadok. Okrem toho, že sa zjednocuje pri všetkých právnických profesiách ako predpoklad pre výkon funkcie podmienka vzdelania v odbore právo ako v prvom, tak aj v druhom stupni, novela zavádza aj nové ustanovenie, podľa ktorého:
„Ak súd rozhoduje podľa § 57 ods. 1 písm. k), nariadi pojednávanie; ak rozhoduje podľa § 57 ods. 1 písm. a) až j), môže nariadiť pojednávanie, ak je to nevyhnutné pre objasnenie veci.".
Tento pozmeňujúci návrh v novele Exekučného poriadku reaguje na poslednú novelu Exekučného poriadku, ktorá zaviedla povinné pojednávanie pri rozhodovaní o zastavení exekúcie. Vzhľadom na nie jednoznačný prístup k výkladu platnej právnej úpravy sa teda navrhlo, aby sa pôvodne zamýšľaný cieľ právnej úpravy, teda „pojednávať tam kde je to vzhľadom na povahu veci potrebné" dosiahol jednoznačnou formuláciou, z ktorej bude zrejmé, že obligatórne sa pojednávanie nariadi len pri rozhodovaní vo veciach podľa § 57 ods. 1 písm. k/ (teda v prípade, ak súd rozhodol, že majetok štátu je nevyhnutne potrebný na plnenie úloh štátu alebo na plnenie verejnoprospešného účelu), pričom pri rozhodovaní o zastavení exekúcie podľa § 57 ods. 1 sa pojednávanie nariadi tam, kde je to potrebné, čo sú spravidla prípady štandardných incidenčných sporov, uviedol Ústavoprávny výbor.
Novela by mala nadobudnúť účinnosť od januára budúceho roka.
Neprípustnosť odvolania proti rozhodnutiu o zamietnutí návrhu povinného na zastavenie exekúcie
Zánik povinného a náhrada trov exekúcie
Vplyv podania žaloby o vylúčenie veci z exekúcie na priebeh exekúcie
Aktívna legitimácia súdneho exekútora na podanie sťažnosti proti jeho vylúčeniu z vykonávania exekúcie

References: súd 
 § 57
 § 57
 § 57
 súd 
 § 57